Nin ye kɛnɛ ye min labɛn na jamana ɲɛmɔgɔw fɛ Mali la, ɲininikɛlaw kama walasa u kana u ka magoɲɛ fɛnkura bɔlenw jira jama la.
Kɛnɛ in b’a ta zuluyekalo tile fila ka taa a bila a tile 6 la, Kɛne in ye kɛnɛba ye wa a nafa ka bon kosɛbɛ. N’i sera kɛnɛ in ka, i b’a dɔn ko ɲininikɛlaw cɛsirilen bɛ bawo i bɛ fɛn caman ye, i tun t’a dɔn ko minnu bɛ se ka dilan an yɛrɛ ka jamana jininkɛla fɛ.I ɲɛ bɛ nin mansin min na, o ye kaba (maɲɔ) wɔrɔlan ye. A dilan na Mali la yan. Numukɛ dɔ de y’a dilan. O dama tɛ a ka baara ye, a bɛ fɛn caman wɛrɛw dilan nɛgɛ la. O kɔ fɛ,fɛn caman wɛrɛw bɛ kɛnɛ in i n’a fɔ nɔnɔ baralan ani ɲamaku baaralan. Ni nin fɛn ninnu yiriwara kosɛbɛ, o bɛ nɔgɔya caman don an ka bolola baara la.
Kɛnɛ in nafa tɛ lajalifɛnw sɔrɔli dama ye, sanni ni feere kɛnɛ, kokura ye ni kokura dɔn kɛnɛ don, kɛnɛ don fana min b’a to an ka jamana ɲininikɛla yɛrɛdama bɛ ɲɔgɔn dɔn, ka hakilina falenfalen kɛ,min bɛ kɛ sababu ye ka dɔ fara bɛɛ ka dɔnta kan. Kɛnɛ in ye sɔrɔ yiriwasira dɔ fana ye! minnu bɛ taa ka segin kɛ kɛnɛ in kɔnɔ, olu b’u ɲɛnafɛn caman ye, u bɛ minnu san, olu mago bɛ ɲɛ, wa a bɛ nafaba lase ɲininikɛla nnnu fana ma min b’u dɛmɛ k’u ɲinini yiriwa, ka fɛnkura caman bila jamanadenw sgo la u bɛ se ka minnu sɔrɔ nɔgɔya la ka sɔrɔ u ma sɛgɛn.
Nin kɛnɛ in bilali sen kan, o kɛra hakilina ɲuman ye an ka jamana ɲɛmɔgɔw fɛ; bawo a na kɛ sababu ye, an ka ɲininikɛla caman ka bɔ dibi la, k’u lako dɔn walasa u na dɛmɛn diya. O la, a na kɛ sababu ye an ka ɲininikɛlaw ka kɛ kuluba kelen ya halisa, o de b’u dɛmɛn diya.
ɲininikɛlaw ka seko ni dɔnko jirali kɛnɛ
Nin ye kɛnɛ ye min labɛn na jamana ɲɛmɔgɔw fɛ Mali la, ɲininikɛlaw kama walasa u kana u ka magoɲɛ fɛnkura bɔlenw jira jama la.
bam_Latn bam_Latn bam_Latn bam_Latn bam_Latn bam_Latn